Document ID: 32015R0447

IZVEDBENA UREDBA KOMISIJE (EU) 2015/447
z dne 17. marca 2015
o razdelitvi nacionalnih mlečnih kvot med „oddajo“ in „neposredno prodajo“, določenih za obdobje 2014/2015 v Prilogi IX k Uredbi Sveta (ES) št. 1234/2007
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 69(1) v povezavi s členom 4 Uredbe,
ob upoštevanju naslednjega:
(1)
Uredba (EU) št. 1308/2013 Evropskega parlamenta in Sveta (2) je s 1. januarjem 2014 razveljavila in nadomestila Uredbo (ES) št. 1234/2007. Vendar člen 230(1)(a) Uredbe (EU) št. 1308/2013 določa, da se - kar zadeva sistem omejevanja proizvodnje mleka - oddelek III poglavja III naslova I dela II Uredbe (ES) št. 1234/2007 ter člena 55 in 85 Uredbe in prilogi IX in X k Uredbi uporabljajo do 31. marca 2015.
(2)
Člen 67(2) Uredbe (ES) št. 1234/2007 določa, da imajo lahko proizvajalci eno ali dve individualni kvoti, eno za oddaje in drugo za neposredne prodaje, ter da lahko količine iz ene kvote v drugo na ustrezno utemeljeno zahtevo proizvajalca pretvori samo pristojni organ države članice.
(3)
Izvedbena uredba Komisije (EU) št. 266/2014 (3) določa razdelitev med oddajo in neposredno prodajo, za obdobje od 1. aprila 2013 do 31. marca 2014 za vse države članice.
(4)
V skladu s členom 25(2) Uredbe Komisije (ES) št. 595/2004 (4) so države članice Komisiji sporočile količine, ki so bile na zahtevo proizvajalcev dokončno pretvorjene med individualne referenčne količine za oddajo in za neposredno prodajo.
(5)
Zato je ustrezno, da se določi razdelitev med oddajo in neposredno prodajo nacionalnih kvot iz točke 1 Priloge IX k Uredbi (ES) št. 1234/2007, ki se uporablja za obdobje od 1. aprila 2014 do 31. marca 2015.
(6)
V skladu s členom 69(1) v povezavi s členom 4 Uredbe (ES) št. 1234/2007 je morala Komisija ukrepati v skladu s postopkom iz člena 195(2) navedene uredbe. Ustrezni postopek v skladu z Uredbo (EU) št. 1308/2013 je postopek pregleda iz člena 229(2) navedene uredbe.
(7)
Zaradi dejstva, da se razdelitev med neposredno prodajo in oddajo uporablja kot referenčna osnova za kontrole v skladu s členi 19 do 22 Uredbe (ES) št. 595/2004 in za oblikovanje letnega vprašalnika iz Priloge I k navedeni uredbi, je primerno določiti datum izteka te uredbe po zadnjem možnem roku za te kontrole.
(8)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Razdelitev med „oddajo“ in „neposredno prodajo“ nacionalnih kvot iz Priloge IX k Uredbi (ES) št. 1234/2007, ki se uporablja za obdobje od 1. aprila 2014 do 31. marca 2015, je določena v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Veljati preneha 30. septembra 2016.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. marca 2015

Labels: 3
17
6